شەفەق نیوز/ نێچیرڤان بارزانی سەرۆک هەرێم
کوردستان، پەنجشەممە، پێروزبایی لە زاین مەسیح ئاڕاستە کرد.
لە بەیاننامەیگ وت: وەداخەو ک هەرێم
کوردستان جوور گشت جهانەگە، لەوەر بڵاوبوین پەتای کۆڤید-١٩، رسوومەیل گەورایگ ئەرا
ئاهەنگ جەژنەگە وەخوەی نێوونێد، بەڵکم بیگومان ک دڵ گشتی پێشوازی و پێروزبایی لە
ساڵیاد پەیابوین مەسیح کەێد، و ئومید خوازم جەژنەیل و بۆنەیل هاتگ لە سای رەوشەیلیگ
خاستر بانەو.
وتیش؛ لەی ساڵیاد پیرووزە جەخت کەیمن ک هەرێم
کوردستان هەر جوور جارانی مینێد جوور ماوایگ ئەرا یەکگردن و فراوانی و پێکەوەژیان
لەناونی پێکهاتەگانی، و هەر مینێد جوور ماڵ گەرمیگ و خاکیگ ئەرا خوەشک و برا مەسیحیەگان.
گشتمان وەیەکەو رووژەیل سەخت  و قەیرانەرەیلیگ و و گرفتەیل فەریک رەد کردیمن
وەخاسی یەکگردنمان و قوربانیەیلمان، و وەخود شیوەگە ئەوەسا لەی رەوش سەختە و پەتا
و قەیرانەیلە رەد کەێمن، و دوویارووژ رووشنیگ چەوەڕیمان کەێد.
وتیش؛
دڵنیای هاووڵاتیەلمان کەیمن، ک ئیمە گشت تەقەلایلمان و توانایلمان ئەرا دووارە ئاوەدانکردن
ناوچە زەرەدمەنەگان لە جەنگ دژوە تیرۆر کەیمن ئەرا سڕانن ئاسەوارەیل جەنگەکان، تا
ئاوارەگانیان بتوێەنن وەرەو پیان بچنەو وەگەرد ئارامی و گەشەکردن، و دووارە ناچار
ئاوارەیی نەوون، و گشت مافەیلیان دابین بکریەێد.
